નીતિ જણાવે છે કે, "અહીંયા વર્કશોપમાં મહિલાઓ આત્મિયતાની લાગણી અનુભવે છે. અમે દર મહિને એક મીટીંગ કે સભાનું આયોજન કરીએ છીએ જેથી બધા અહીંયા ભેગા થાય અને એકબીજા સાથે વાતો કરે, ચર્ચા કરે, પરિચય કેળવે જેથી તેમનામાં રહેલી ક્ષમતાઓ ઉજાગર થાય અને તેઓ મુક્ત રીતે રહી શકે. 26 વર્ષની દિવ્યા છે જે કાયમ કપડાં પર ચિત્રો દોરતી હોય અથવા તો ટેબલ ઘડિયાળમાં રંગો પૂરતી હોય જ્યારે તેનો બાકીનો પરિવાર ટીવી જોતો હોય છે. તેણે જણાવ્યું કે, રંગરેજે મને કામ ઘરે લઈ જવાની પરવાનગી આપી છે. તેના કારણે હું સવારે વહેલી જાગી જાઉં છું અને મારા રોજિંદા કામો ઝડપથી પતાવીને પેઈન્ટિંગ કરવા લાગું છું.